പരിശുദ്ധ ഖുർആൻ/സൽസല
ഭൂമി പ്രകമ്പനം കൊള്ളിക്കപ്പെട്ടാൽ - അതിൻറെ ഭയങ്കരമായ ആ പ്രകമ്പനം . 

 ഭൂമി അതിൻറെ ഭാരങ്ങൾ പുറം തള്ളുകയും, 

 അതിന്‌ എന്തുപറ്റി എന്ന്‌ മനുഷ്യൻ പറയുകയും ചെയ്താൽ. 

 അന്നേ ദിവസം അത്‌ ( ഭൂമി ) അതിൻറെ വർത്തമാനങ്ങൾ പറഞ്ഞറിയിക്കുന്നതാണ്‌. 

 നിൻറെ രക്ഷിതാവ്‌ അതിന്‌ ബോധനം നൽകിയത്‌ നിമിത്തം. 

 അന്നേ ദിവസം മനുഷ്യർ പല സംഘങ്ങളായി പുറപ്പെടുന്നതാണ്‌. അവർക്ക്‌ അവരുടെ കർമ്മങ്ങൾ കാണിക്കപ്പെടേണ്ടതിനായിട്ട്‌. 

 അപ്പോൾ ആർ ഒരു അണുവിൻറെ തൂക്കം നൻമചെയ്തിരുന്നുവോ അവനത്‌ കാണും. 

 ആർ ഒരു അണുവിൻറെ തൂക്കം തിൻമ ചെയ്തിരുന്നുവോ അവൻ അതും കാണും